**Všeobecne záväzné nariadenie číslo: 2/2021**

Obec Slovenská Volová na základe § 4 ods. 3 písm. p) a § 6 zákona č. 369/1990 Zb. o obecnom zriadení v znení neskorších predpisov a v nadväznosti na ustanovenie zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákona) v znení neskorších predpisov

**vydáva**

**Všeobecne záväzné nariadenie**

**o sociálnych službách poskytovaným v Obecnom komunitnom centre v obci**

**Slovenská Volová**

Návrh VZN: Vyvesený dňa: 23.11.2021

Zvesený dňa: 09.12.2021

VZN schválené OZ dňa: 10.12.2021

Schválené VZN vyvesené na úradnej tabuli dňa: 13.12.2021

VZN nadobúda účinnosť dňa: 14.12.2021

**§ 1 Predmet úpravy**

Toto všeobecne záväzné nariadenie upravuje pôsobnosť obce Slovenská Volová vo veciach:

1. Poskytovania sociálnych služieb v Obecnom komunitnom centre v obci Slovenská Volová
2. Spôsob určenia a výška úhrady za poskytovanie sociálnych služieb v Obecnom komunitnom centre v obci Slovenská Volová

**§ 2 Konanie vo veciach poskytovania sociálnych služieb**

1. Obec Slovenská Volová v rozsahu svojej pôsobnosti fyzickej osobe, ktorá je odkázaná na sociálnu službu v Obecnom komunitnom centre v obci Slovenská Volová :
2. Priamo poskytne sociálnu službu
3. Poskytne sociálnu službu bez vydania rozhodnutia.
4. V Obecnom komunitnom centre sa fyzickej osobe, rodine alebo skupine osôb v nepriaznivej sociálnej situácií, ktoré sú ohrozené sociálnym vylúčením, majú obmedzené schopnosti alebo možnosti sa spoločensky začleniť a samostatne riešiť svoje problémy pre zotrvávanie v segregovanej lokalite s prítomnosťou koncentrovanej a generačne reprodukovanej chudoby poskytujú odborné činnosti, iné činnosti a aktivity.

**§ 3 Postup pri poskytovaní sociálnych služieb**

1. Klientmi Obecného komunitného centra v obci Slovenská Volová sú deti, mládež a dospelí z celej obce, ale prioritne obyvatelia marginalizovanej rómskej komunity, s osobitným zameraním na deti a mládež z uvedenej komunity, vyznačujúcej sa najmä nasledujúcimi znakmi:

* Nízky príjem pod alebo pri hranici životného minima
* Dlhodobo nezamestnaní
* Nízka vzdelanostná úroveň
* Nízka úroveň bývania
* Sociálna odkázanosť
* Nízka hygienická úroveň a starostlivosť o zdravie.

1. V Obecnom komunitnom centre sa uplatňujú tieto formy a metódy práce s klientom:
2. **Podľa úrovne pomoci:**

* Na mikrosociálnej úrovni – SP s jednotlivcom – rozhovor, pozorovanie, aktívne počúvanie, analýza informácií od klienta
* Na mezosociálnej úrovni – SP so skupinou – skupinová dynamika
* Na makrosociálnej úrovní – SP s komunitou – kompromisné riešenia, konsenzus

1. **Podľa miesta výkonu práce:**

* Terénna SP – depistáže – aktívne vyhľadávanie klienta v jeho prirodzenom prostredí
* Amblantná SP – poradenstvo v priestoroch OKC

1. **Podľa druhu vykonávanej činnosti:**

* Sociálne služby
* Sociálne poradenstvo
* Pomoc pri uplatňovaní práv a právom chránených záujmov
* Pomoc pri príprave na školskú dochádzku a školské vyučovanie
* Preventívne aktivity
* Záujmová činnosť
* Evanjelizačné aktivity.

1. Sociálna služba sa maloletým deťom poskytuje len na základe písomného súhlasu zákonného zástupcu dieťaťa.
2. O poskytnutí sociálnej služby vedie Obecné komunitné centrum spisovú agendu.
3. Sociálnu službu v Obecnom komunitnom centre možno poskytovať ambulantnou a terénnou formou prostredníctvom terénneho programu.

**§ 4 úhrada za poskytnutie sociálnej služby**

Obec Slovenská Volová poskytne sociálnu službu v Obecnom komunitnom centre bezplatne.

**§ 5 záverečné ustanovenie**

1. Obecné zastupiteľstvo v Slovenskej Volovej sa uznieslo na vydaní tohto VZN na svojom zasadnutí dňa 10.12.2021 uznesením číslo 20/2021.
2. Toto VZN nadobúda účinnosť dňom 14.12.2021 .
3. Počas vyvesenia návrhu neboli podané pripomienky.

Pavol Šimurda starosta obce